पाएं अपने शहर की ताज़ा ख़बरें और फ्री ई-पेपरडाउनलोड करें
शहर के वार्ड-9 स्थित भगवती पथ में कुल छह सौ मीटर सड़क में बने 15 अवैध बड़े-बड़े ब्रेकर को तोड़कर हटा दिया गया। इससे पूर्व ब्रेकर निर्माण से लोगों की परेशानियों को देखते हुए अनुमंडल व्यवहार न्यायालय के अधिवक्ता अजय कुमार मिश्र ने लिखित शिकायत की थी। इसके आलोक में सोमवार को ग्रामीण कार्य प्रमंडल पुपरी के कार्यपालक अभियंता रामबाबू के निर्देश पर सहायक अभियंता रामकुमार सत्यार्थी, कनीय अभियंता प्रवीण पांडेय के नेतृत्व में पुलिस बल के साथ जेसीबी से सभी अवैध ब्रेकर को तोड़ा गया। मालूम हो कि नाबार्ड द्वारा बनाए गए 6 सौ मीटर सड़क में अवैध रूप से 15 बड़े-बड़े ब्रेकर बना दिया गया था। जिसको लेकर यातायात में लोगों को परेशानियों का सामना करना पड़ रहा था। इसको देखते हुए अधिवक्ता श्री मिश्र ने लिखित रूप से कार्यपालक अभियंता से शिकायत की थी। कहा था कि व्यवसायिक गतिविध के कारण अति व्यस्त इस सड़क में बड़े-बड़े ब्रेकर अवैध हैं। लोगों को परेशानी होती है। इसे अविलंब हटाया जाए, ताकि लोगों को सुविधा हो सके। इस बीच ब्रेकर को हटाए जाने से लोगों को राहत मिली है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn